

**Nových 145 kníh pre Knižnicu Víťaz vďaka dotácii**

**Fondu na podporu umenia**

**2018**

Vďaka FPU mám pre všetkých milovníkov literatúry, fanúšikov a členov našej obecnej knižnice skvelú správu, ktorou je čerstvý prírastok 145 nových kníh do beletristického fondu Knižnice Víťaz.

Chcem sa úprimne poďakovať Obecnému úradu vo Víťaze, za možnosť zapojiť sa aj tento rok do dotačného systému FPU, konkrétne do programu Akvizícia knižníc, vďaka ktorému bola Knižnica Víťaz štedro podporená sumou 1265 EUR, Čo je o 200 eur viac, ako v roku 2017. Chcem sa poďakovať aj internetovému kníhkupectvu www. martinus.sk , ktoré nielen promptne vybavilo objednávku knižnice v priebehu pár dní

( v minulom roku dva mesiace), ale poskytlo Knižnici Víťaz veľmi výhodnú zľavu z objednávky a výhodnú cenovú ponuku - ďalších cca 150 EUR, na ďalší nákup kníh s konečným cenovým vyrovnaním cieľovej sumy, čo ma ako knihovníčku veľmi milo prekvapilo. Samozrejme moja najväčšia VĎAKA patrí všetkým fanúšikom, podporovateľom a členom knižnice, ktorí sú pre knižnicu najväčším motivátorom a podporovateľom a vďaka ktorým sa knižnica neustále snaží dopĺňať svoj fond o nové a zaujímavé knihy, a tak robiť radosť svojim členom, čo sa aj potvrdilo pri ohlasoch na nové knihy, za čo úprimne ďakujem a teším sa na ďalšie vaše typy na dobré knihy.

**Dovoľujem si Vám v stručnosti predstaviť naše novinky, ktoré ste si sami želali, no najviac ma poteší Vaša návšteva a veľa spokojných ohlasov na nové prečítané knihy.**

Najúspešnejšia 7 dielna sága desaťročia od **Georga R.R. Martina - Pieseň ľadu a ohňa**

**Kompletná kolekcia 10 kníh od jednej z najväčších mystičiek Cirkvi Márie Valtorty – Evanjelium, ako mi bolo odhalené (celý Ježišov život tak, ako bol vizionárke vyjavený)**

Krása slovenských krojov, zdokumentovaná v knihe **Odetí do krásy** od Jany Kucbeľovej

Novinka od najčítanejšej slovenskej **autorky Jany Pronskej – Diablova zajatkyňa**

Rok 1968 (invázia do Československa) od Františka Emmerta

**Boh za teba bojuje do poslednej chvíle od Mariána Kuffu**

Róbert Bezák – Zamyslenia a Pravda o odvolaní

7 noviniek od Bruna Ferrera – Zaplátané srdce, Vôňa ruže, Nebo v našom dome, Večera v raji a ďalšie príbehy na potešenie duše

Poviedky pre povzbudenie zo série Slepačia polievka pre dušu v štyroch knihách – Mysli pozitívne, Nájdi svoje šťastie, Nič nie je nemožné a Top 1 motivačnej literatúru 2016 - Kaď ti život dáva citróny, urob si citronádu.

V podobnom duchu sa nesú aj dve knihy citátov - Som idealista

 Zbierka podmanivých básní plných svetla od najzáhadnejšieho instagramového básnika

 ATTICUSa – Miluj jej voľnosť

**Bestseller Psia duša a Psia cesta od Bruca Camerona**

**Dominik Dan – List zo záhrobia**

**Knihy od najžiadanejších slovenských autoriek**

Táňa Keleová-Vasilková – Srdce v tme, Mama, Priateľky, Manželky

Mária Hamzová – Žiť a pritom neumierať, Podvedená láska, Obyčajné šťastie

Marta Fartelová – Anjeli neplačú, Vôňa tvojej duše, Život na pôžičku

Denisa Martincová – Tajomstvo bábik

**Kresťanské romány – najobľúbenejšie v našej knižnici**

Karen Kingsbury – Most, Anjelská misia, Medzi nebom a morom

Kristi Hunterová – Šľachtická rošáda, Elegantná pretvárka

Tessa Afsharová, top autorka biblickej fikcie – Anjelsky chlieb

Julie Klassenová – Tichá guvernantka

**Young adult a New adult – knihy pre teenagerov**

Kasie West – Frajer na záskok, Zabuchnutá v knižnici, P. S. – Mám ťa rada

Enj Rúčková – Hraj fér

Lena Riečanská – Sladkých štrnásť...

Maggie Stiefraterová – Havraní cyklus 4 kníh

**Knihy pre mládež pod 12 rokov**

Erin Hunterová – Zákon svorky (séria 5 kníh o dobrodružstvách psej svorky)

David Solomons – Môj brat je super hrdina, Moja telocvikárka je vládkyňa mimozem.

Roald Dahl – Jurov zázračný liek, Čarodejnice

Thomas Brezina – Tigrí tím – Hrozivé žraloky, Svetlá v bosoráckom močiari

Disney rozprávky séria 3 kníh Disney Junior – Cililing, Poníky, Naj Disney Junior

**Ďalšie knihy pre deti –** Petronela Jablčková, Čauko bengoši, Vrzgoši, Denník odvážneho bojka12,Hávädník,Pištáčik, Rozprávky o lietajúcej Alžbetke, Bylinkové rozprávky a iné

**3D knihy –** Odvážni rytieri, Ľudské telo, Super vozidlá

Náučná literatúra pre deti – Kúzlenie s papierom. 101 rád, ako prežiť v prírode, Outdoor – Dobrodružstvo v prírode, Ako to naozaj bolo/ Slovenský zbojníci, Barbardkí Slovania, Za všetko (Ne)môže Štúr, Ako uloviť mamuta; Turci, Habsburgovci a ďalšie pohromy zo série Hrôzostrašná história

Náučné pre dospelých – Marek Hamšík, Pelé, Spiš (región), Americká angličtina, španielčina - konverzácia, nemčina – konverzácia

Vojtech Zamarovský – Na počiatku bol Sumer

Toto je len časť našej ponuky, ostatné si príďte pozrieť do knižnice, teším sa na Vašu návštevu

Galdunová Lucia – Knižnica Víťaz- obecný knihovník